Document ID: 32007D0556

KOMISIJAS LĒMUMS
(2007. gada 1. augusts),
ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem
(izziņots ar dokumenta numuru K(2007) 3696)
(Dokuments attiecas uz EEZ)
(2007/556/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
ņemot vērā Padomes 2005. gada 20. decembra Direktīvu 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (3), un jo īpaši tās 63. panta 3. punktu,
tā kā:
(1)
Komisijas 2006. gada 14. jūnija Lēmumā 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem un Lēmuma 2006/135/EK atcelšanu (4) paredzēti noteikti aizsardzības pasākumi, kas piemērojami, lai nepieļautu minētās slimības izplatīšanos, tostarp A un B apgabalu noteikšana, kolīdz rodas aizdomas par slimības uzliesmojumu vai tas ir apstiprināts.
(2)
Pēc augsti patogēnas H5N1 apakštipa putnu gripas uzliesmojuma Čehijā Komisija 2007. gada 21. jūnijā pieņēma Lēmumu 2007/434/EK, ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Čehijas mājputniem (5).
(3)
Pēc dažām dienām Komisija pieņēma 2007. gada 29. jūnija Lēmumu 2007/454/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem (6), lai apstiprinātu pagaidu aizsardzības pasākumus, kas noteikti Lēmumā 2007/434/EK attiecībā uz A un B apgabalu Čehijā, kā arī noteiktu šādu pasākumu termiņu.
(4)
Pēc augsti patogēnas H5N1 apakštipa putnu gripas uzliesmojuma Vācijā Komisija 2007. gada 9. jūlijā pieņēma Lēmumu 2007/483/EK, ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5 apakštipa putnu gripu Vācijas mājputniem (7).
(5)
Ar Komisijas 2007. gada 13. jūlija Lēmumu 2007/496/EK, ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem (8), apstiprināja pagaidu aizsardzības pasākumus, kas noteikti Lēmumā 2007/483/EK attiecībā uz A un B apgabalu Vācijā. Turklāt tika izdarīti labojumi attiecībā uz ierobežoto apgabalu norobežošanu un Čehijas piemēroto pasākumu ilgumu, ņemot vērā attiecīgās dalībvalsts epidemioloģiskās situācijas izmaiņas.
(6)
Čehija 2007. gada 12. jūlijā ziņoja, ka konstatēti vēl divi putnu gripas uzliesmojumi mājputnu saimniecībās, kas atrodas A apgabalā, un tāpēc jāpagarina termiņš aizsardzības pasākumiem, ko piemēro Čehijā. Turklāt, lai Kopienas tiesību akti būtu skaidri, ir lietderīgi alfabēta secībā uzskaitīt ierobežotos apgabalus attiecīgās dalībvalsts A apgabalā, nenodalot aizsardzības un uzraudzības zonas.
(7)
Tāpēc attiecīgi jāgroza Lēmums 2006/415/EK.
(8)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2006/415/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2007. gada 1. augustā

Labels: 3
0
18
6